Art, un llapis i una causa\nLa jove Marta Moreno va guanyar el Concurs d'Arts Plàstiques per a joves\n"Volia que fos una cosa original, que tingués el meu estil i estigués 'currat'".\nActualitzada 27/11/2020 a les 20:06\nMarta Moreno és una jove de 15 anys (a punt de fer els 16) de Madrid que fa tres anys va venir a viure a Andorra, concretament a Sant Julià de Lòria. Es va apuntar a l’escola d’art de la parròquia, des d’on se li va proposar l’oportunitat de participar a la novena edició del concurs d’arts plàstiques per a joves. La seva obra, titulada 25 de novembre, va obtenir el primer premi de la categoria A, que comprèn les edats de 14 a 17 anys i que està dotat amb 900 euros. “Quan em van dir que havia guanyat em van donar una alegria, perquè per una part ho desitjava molt, però tampoc m’ho esperava”, explica la jove.\nL’obra amb la qual va participar no només és complexa artísticament –i ben aconseguida–, sinó que 25 de novembre té un missatge de lluita per una causa. Al dibuix, el qual ha estat elaborat únicament amb llapis, s’observa el rostre d’una dona envoltat de mans. “Volia que fos una cosa original, que tingués el meu estil i que estigués currat. M’agrada molt el tema dels drets de la dona i vaig pensar de plasmar alguna cosa que signifiqui quelcom de veritat.”\nLa melodia mexicana Canción sin miedo va inspirar la jove per realitzar 25 de novembre, que mostra “una dona que està adolorida i patint en aquest moment perquè l’estan violant, i no només això, sinó que està patint qualsevol tipus de maltractament”. En aquest sentit, i relacionant-ho amb la cançó que la va inspirar, afegeix que “les mans representen les institucions de Mèxic, que miren cap a un altre costat”.\nActualment, Moreno està estudiant batxillerat a la Seu d’Urgell. Tot i la seva joventut, té clar què és el que vol fer amb el seu futur. “Vull estudiar belles arts. Ho vaig decidir fa uns dos anys i vaig començar ja més a fons amb el dibuix, per això ara estic fent batxillerat artístic. Em vull dedicar a l’art”, explica Moreno, que afegeix que “sempre m’ha cridat molt l’atenció, tenia clar que em podria dedicar a l’art i mai m’ha tirat enrere el fet que molta gent no aconsegueix treballar d’això”. A més, Moreno té clar què és el que vol fer una vegada finalitzi la carrera de belles arts. “M’agrada molt el tema de l’animació i després de fer la carrera de belles arts voldria fer algun curs per dedicar-me a l’animació, també. El meu objectiu és fer les dues coses”, conclou.\nArreglada la màquina de TMA\nL'home en estat crític volia entrar al pis pel celobert\nLa restauració reclama ampliar l'aforament i crèdits tous\nUn vehicle topa contra una botiga de la Baixada del Molí\n1.Una allau destrossa el restaurant de la Coma...\n2.Ferit molt greu en precipitar-se d'un quart pis\n3.Entrevista al xef del restaurant Ibaya,...\n4.Un terratrèmol de 2,5 de magnitud sacseja ...\n5.La família del vel denuncia amenaces de mort ...\n6.Detinguda una dona per delictes de drogues al...\n7.Moren dos homes hospitalitzats per covid\n8.Una menor de 13 anys pateix un accident...\n9.L'home en estat crític volia entrar al pis pel ...\n8.Govern podrà aprovar mesures per la covid fins ...\n9.La Fiscalia vol 18 anys de presó per ...\n1. La Batllia admet a tràmit el recurs de Dolsa ...\n2. MoraBanc rep el premi de millor banc digital...\n3. Sessió participativa per celebrar la setmana ...\n4. Martínez Benazet compareix per explicar el ...\n5. El festival Hibernation torna a celebrar-se...\n6. Jordina Caminal i Jèssica Núñez, a prop dels pu...\n7. Un vehicle topa contra una botiga de la...\n8. El Trofeu Borrufa arriba a la 30a edició\n9. Pijuan instruirà la causa de Costa contra ...\n10. La restauració reclama ampliar l'aforament i ...


Pujals: «No defallirem i buscarem punts en comú amb ERC, CUP i ICV» | NacióBerguedà\nPujals: «No defallirem i buscarem punts en comú amb ERC, CUP i ICV»\nL'ex-conseller i eurodiputat Ernest Maragall equipara Impuls pel Berguedà amb la seva "alternativa d'esquerres"\nper Redacció , 14 de juny de 2014 a les 14:20 |\nIntervenció de l'eurodiputat Ernest Maragall davant dels membres d'Impuls Jordi Pujals i Ermínia Altarriba Foto: Pere Gendrau\nAl mig del Passeig de la Indústria de Berga, i davant desenes de persones i de molts passavolants de dissabte al matí, Impuls pel Berguedà ha continuat reivindicant un front d'esquerres amb vista a les eleccions municipals de l'any que ve. "No defallirem i buscarem punts en comú amb ERC, CUP i ICV perquè hi ha moltes més coses que ens uneixen que no pas que ens separen", ha assegurat el coordinador del moviment, Jordi Pujals, davant del flamant eurodiputat per ERC-NeCat-Catalunya Sí Ernest Maragall. Un Maragall que ha comparat l'aliança europea que va guanyar els darrers comicis a Catalunya amb la tasca d'Impuls. "Fa falta que aquest país disposi d'una alternativa d'esquerres; el que feu aquí a Berga és el que estem intenant fer al conjunt del país, és la mateixa filosofia", ha assenyalat Maragall.\nPujals ha presentat Maragall com "el clar exemple que la suma és el que ens fa més forts", i ha justificat en aquest sentit la voluntat de presentar-se a les eleccions municipals "amb la majoria de forces que estiguin en una lògica d'esquerres". En clau nacional, el coordinador d'Impuls ha aplanat el camí pel que fa a una entesa amb Esquerra Republicana o amb la CUP anunciant que el seu moviment farà una "defensa aferrissada del dret a decidir" i apostarà pel doble sí en el referèndum que el president de la Generalitat, Artur Mas, ha projectat pel 9 de novembre. "Si volem construir un nou país, gairebé estem abocats al sí sí i és el que farem", ha reblat Pujals.\nQui també ha parlat és la portaveu d'Impuls pel Berguedà i dels regidors no adscrits a l'Ajuntament de Berga, Ermínia Altarriba. Ha recordat diversos punts de la gestió municipal que consideren paralitzats com ara les millores al SES Serra de Noet, el centre d'interpretació de la Patum, l'estació d'autobusos i la renovació dels mitjans de comunicació municipals. Davant d'aquesta situació, Altarriba creu que es necessiten "noves persones que liderin aquest camí".\nQui ha succeït en el torn de paraula i ha clos l'acte és Ernest Maragall, el qual ha aprofitat per oferir el suport del seu partit, Nova Esquerra Catalana, als integrants d'Impuls. "Us demano que ens deixeu formar part d'aquest projecte", ha plantejat l'eurodiputat, tot assegurant que el Berguedà i la seva capital de comarca "tant com necessiten unitat, necessiten alternativa". Just en començar la seva intervenció, Maragall s'ha dirigit a la parada de l'Assemblea Nacional Catalana, situada a pocs metres, per agrair-los la feina i subratllar que "treballarem junts". "Sóc socialista i ho segueixo sent, però el que fa deu o quinze anys defensava, aquell mateix projecte i ambicions, ara es diu independència", ha sentenciat.\nPolítica, Política municipal, Ernest Maragall, Impuls pel Berguedà, Berga


LA SEGONA EVA - Teatre Tantarantana\nby Tantarantana | set. 3, 2020 | Adults Vermell\nEL EJE | Escrit i dirigit per Marta Aran.\nUna producció de El Eje i Tantarantana emmarcat dins del Projecte de Suport a la Creació (#ElCicló).\nNOVES DATES: del 10 al 28 de març (dies excepcionals sense funció: 19, 20 i 21) | Funcions accessibles per a persones amb diversitat sensorial: 13 i 14 de març\nDe dimarts a dissabte a les 20h i diumenges a les 18:30h\n“Com es pot explicar la por a qui no l’ha viscut mai?”\nUna producció de El Eje amb el suport del Teatre Tantarantana. LA SEGONA EVA forma part de El Cicló 2020-2021 (projecte de suport a la creació #fàbricadecreació).\nCom es pot explicar la por a qui no ho ha viscut mai?\nUn cert temps de la meva vida vaig viure de prop tres situacions de maltractament psicològic, i casualment, les tres víctimes havien sigut dones.\nLes tres històries tenien certs punts en comú quan van decidir denunciar la seva experiència. Totes tres van viure unes característiques molt similars en els seus processos de denúncia. Qüestionament sistemàtic, banalització dels fets, acudits… Això em va fer reflexionar com la societat encara ara no sap gestionar aquest tipus de maltractaments que estan a la part més “baixa” de la piràmide de violència de gènere.\nTanmateix, totes tres van haver d’explicar-se nombroses vegades davant de diferents persones, donar detalls de què havia passat i de quina manera, justificar el seu comportament davant l’agressió i fins i tot raonar perquè van sentir por i enuig davant d’aquelles situacions. També van viure el judici de la societat que no comprenia per què havien actuat d’una forma tan submisa i no s’havien encarat davant de l’agressor, quan elles en societat, eren unes dones empoderades en molts aspectes de la seva vida. Alguna d’elles havia denunciat molt temps posterior a l’agressió, i això va ser un motiu per combatre i desmerèixer la seva història.\nPer altra banda, aquest mecanisme funciona de la mateixa manera en casos molt més visibles i mediàtics, i on malauradament hi ha més proves que demostren l’agressió, a part de la paraula de la denunciant. La víctima és jutjada pel seu comportament, fent sentir-la culpable dels seus actes i comportament envers una situació tan greu. Preguntes com: Per què vaig permetre aquesta agressió? Hauria d’haver anat amb més compte? Hauria d’haver marxat abans? M’hauria d’haver imposat o agredit a l’agressor? Hauria pogut fer alguna cosa per evitar-ho? Són qüestions que obsessionen a les víctimes en aquests processos.\nQuan es considera un assetjament o un maltractament digne de denunciar segons la societat? Només és prou important quan hi ha una agressió física en el cos de la victima que demostri un perill existent per la denunciant?\nEs pot explicar com se sent el perill a qui no ho ha viscut mai gràcies als seus privilegis?\n* Funcions accessibles per a persones amb diversitat sensorial: dissabte 13 i diumenge 14 de març.\n* Dies excepcionals sense funció: 19, 20 i 21 de març.\nCatalà | 80 minuts\nEls dies 13 i 14 de març farem funcions accessibles per a persones amb diversitat sensorial.\nFarem visites prèvies a l’espai 30 minuts abans de les funcions accessibles. Cal inscripció prèvia a teatre@tantarantana.com.\nMARIA HERNÁNDEZ GIRALT\nMARTA ARAN (DEL 12 AL 14 DE MARÇ)\nVESTUARI I CONFECCIÓ\nCOMUNICACIÓ, XARXES SOCIALS I PREMSA\nDIRECCIÓ AUDIOVISUALS PROMOCIÓ\nAARON SÁNCHEZ GIL\nEl Eje som una companyia fundada el 2013 per l’Eric Balbàs, la Maria Hernández, la Mar Pawlowsky i el Marc Ribera. Intèrprets sorgits de l’Institut del Teatre, ens hem hagut d’anar desenvolupant com a productors, administradors, comunicadors i distribuïdors dels nostres espectacles, degut a la precària situació que viu la cultura. I ja ens hem fet un lloc dins de l’espai teatral català amb 7 espectacles a les esquenes (10 si comptem totes les produccions). I és que EL EJE no som “només” una companyia de teatre: tenim molt clar que el nostre present i futur passa per la producció.\nEnsenyem aquelles paraules, situacions o emocions que no estem acostumats a trobar als escenaris, ni tampoc a la vida. Parlem d’allò que s’amaga. D’allò que si surt a la llum, explosiona.\nVam parir la companyia per crear i començar des de sota, perquè a sota hi ha totes les coses aprehensibles; per fer la feina dura, perquè només així s’entén la professió teatral en la seva totalitat. Per donar-nos la feina que no ens donaven els altres. Per treballar amb aquelles persones que volem a prop.\nAlejandra Espaliat, Rocio Schiavone, Chia, Lluna Gay, Montse Hernández, Àngela Rodríguez Rodríguez, Ruth Fuertes, Laia Alsina, Gema Moraleda, Marta del Moral, Roser Gamonal, Mar Sabaté, Aaron Sánchez Gil (Estudi Carmel), Juan Melenchón, David G.Corchia.\nFabra i Coats: Centre d’Art Contemporani de Barcelona i Fàbrica de Creació com un dels espais d’assaig.


Concentració davant del Parlament demà dijous 20 d’octubre a les 19:00 | Sant Cugat per la Independència (SCxI)\nConcentració davant del Parlament demà dijous 20 d’octubre a les 19:00\nConcentració davant del Parlament aquest dijous, 20 d’octubre, a les 19.00 h, amb el lema “Per la democràcia, defensem les nostres institucions”.\nLa Fiscalia Superior a Catalunya ha presentat aquest dimecres la querella criminal contra la presidenta del Parlament, Carme Forcadell, per permetre la votació al Ple del Parlament de les conclusions de la Comissió d’Estudi del Procés Constituent el 27 de juliol. La Fiscalia al·lega que el Tribunal Constitucional l’havia advertit que es veu que la llibertat de debat dels diputats ara té límits.\nL’Estat espanyol es nega a dialogar i fer política, com li exigeix cada vegada més obertament la comunitat internacional. Continua amagat en la via judicial, enmig d’una crisi institucional de grans dimensions.\nEl mandat popular de la majoria parlamentària és claríssim, i els diputats i el Govern l’estan complint. Per això l’Assemblea Nacional Catalana, amb Òmnium Cultural i l’Associació de Municipis per la Independència, convoquem una concentració davant del Parlament aquest dijous, 20 d’octubre, a les 19.00 h, amb el lema “Per la democràcia, defensem les nostres institucions“.\nUs arribarà més informació els propers dies sobre totes les mobilitzacions que tots plegats haurem de fer.\nCap tribunal tombarà la voluntat de tot un poble!\nDemostrem al món que hi ha tot un poble que no tolera aquesta injustícia!\nAquesta entrada es va publicar a Sant Cugat del Vallès a 19 Octubre 2016 per jlliberia.\n← Prohibiran la democràcia! Canvi d’última hora a la Festa de Tardor de Sant Cugat: El concert de Biel Majoral serà a la sala annexa del Casal Torreblanca a les 20:00 →


Publicat el Dimecres, 13 abril 2016\n166 anys del naixement del municipi de Roquetes, Festa del 14 d'abril 2016. Entrevistem a Sisco Ollé, regidor de cultura de l'Ajuntament de Roquetes, per comentar els actes preparats per celebrar la Festa del 14 d'abril 2016, 166 anys del naixement del municipi de Roquetes. Fes clic per veure el vídeo.\nAl programa d'Antena Caro "A Micro Obert", parlem amb Sònia Tomàs, directora del Centre de Noves Oportunitats Terres de l'Ebre, un projecte dintre de la Fundació Privada Gentis i el Grup Plataforma Educativa, amb seu administrativa a Roquetes. Fes clic per veure el vídeo.\nPublicat el Dimarts, 29 Març 2016\nEl dimarts 22 de març de 2016 es va celebrar un Ple Extraordinari a la sala de sessions de l'Ajuntament de Roquetes. Vídeo del Ple Ordinari.\nValoracions del Ple:\nPortaveu d'ERC, Sisco Ollé.\nPortaveu del PSC, Pere Romagosa.\nPortaveu de CiU, Josep Codorniu.\nPortaveu d'EiPR, Josep Bertomeu.\nRoquetes ha estat una de les poques ciutats de la demarcació de Tarragona que es va sumar, el passat dissabte 19 de març, a la celebració de "l'Hora del Planeta, apaga el llum! Salva el teu planeta".\nEs tracta d'una campanya de WWF, una organització internacional de la conservació de la natura, com a gest simbòlic de la lluita contra el canvi climàtic i mostrar el compromís per trobar solucions.\nDe les 20.30 h a les 21.30 h a Roquetes es van apagar els llums de l'Ajuntament i del Centre d'Interpretació Museística (antic ajuntament).\nL'alcalde de Roquetes, Paco Gas, destaca que amb aquesta iniciativa es vol denunciar el malbaratament que es fa de l'energia arreu del món i buscar formules per reduir aquesta despesa.\nDe fet, com explica Paco Gas, l'ajuntament de Roquetes ja ha portat a terme polítiques d'estalvi energètic, com la realització d'una auditoria energètica que ha suposat un estalvi per a l'any 2015 de 16.000 €. Aquesta auditoria realitzada el 2015, que ha tingut un cost de 12.000 €, ja ha estat amortitzada el primer any i a partir d'aquest 2016, l'estalvi realitzat amb el reajustament de la potència elèctrica de tots els serveis que té contractats l'ajuntament serà net.


Posició del GRMHC sobre el canvi de nom de les escoles públiques Ambaixador Beltrán i Errando Vilar d’Almassora – Grup per la Recerca de la Memòria Històrica\n9 abril 2022 19 abril 2022 / Justícia i assessorament, Notícies, Simbologia / Almassora, Nomenclatura franquista\nEl Grup per la Recerca de la Memòria Històrica de Castelló vol expressar la seua satisfacció per la decisió presa pel Consell Escolar Municipal d’Almassora, el divendres 8 d’abril de 2022, de canviar el nom dels dos centres escolars del municipi, que passaran a denominar-se ‘Riu Millars’ i ‘Boqueres’.\nEn tota societat avançada, moderna i social, fer Justícia, donar Reparació a les víctimes de règims antidemocràtics i totalitaris, com va ser el franquisme, i portar la Veritat a la societat, són bases essencials per a la convivència pacífica i el progrés, tan necessaris per a la construcció d’un futur col·lectiu de pau, llibertat i fraternitat entre els pobles lliures.\nS’acaba de donar un bon pas democràtic en el compliment de la Llei de Memòria Democràtica en vigor. Tot i que encara falta molt de treball per a compensar allò que no es va fer durant la Transició i que no s’ha fet des del 1975, quan es va produir la mort del dictador, estem segurs que continuarem avançant en el camí de recuperació de la nostra memòria democràtica, tal com ens marca la llei.\nPoble a poble, comarca a comarca, el GRMH de Castelló té molt clar el camí: traure a la llum pública tot allò que va ocórrer des de l’inici del colp d’estat protagonitzat pel franquisme i els seus aliats contra la Segona República legalment constituïda, la guerra que van provocar i la repressió durant una llarga i negra dictadura.\nAvui el poble d’Almassora és més just i lliure, caminant per la senda de la recuperació de la seua història recent, per no oblidar-la i evitar que la violència i l’autoritarisme tornen a fer un mal irreparable a la nostra societat, l’actual o la futura. Sols la pau, el diàleg i la solidaritat entre les persones són el camí per a viure i conviure. Enhorabona a la societat almassorina, en particular, i a la societat castellonenca, en general.


Història Montbui: de maig 2010\nEls orígens del nucli urbà de Sant Maure\nJa hem comentat, anteriorment, que la distribució geogràfica de Santa Margarida de Montbui ha afavorit l'aparició de diversos nuclis de població i l'existència de masies disperses. També hem parlat dels orígens dels nuclis històrics del municipi però encara ens faltava per analitzar el nucli més densament poblat i més nou. Aquest és el nucli de Sant Maure (oficialment, Nucli Urbà).\nPer descriure l'aparició i creixement del nucli de Sant Maure hem de parlar de tres períodes molt diferents i separats en el temps que serviran per configurar una realitat completament nova a Montbui i que desenvocaran en l'aparició d'una realitat que, per a alguns, és completament aliena a la dinàmica general del municipi, o fins i tot, es configurarà com una realitat completament nova i que hauria de ser considerada com un nou ens municipal. No és aquest el lloc ni el moment per discutir aquesta possibilitat.\nFase I: Massies aïllades\nAquest és el període més ampli de la història del nucli de Sant Maure, tot i que aquest no es pot dir que existís. Ja des del segle XIII existeixen formes de poblament dispers que es concreten en, com a mínim, la masia de la Falconera. Aquesta neix com un centre de cetreria vinculada al casal dels Montbui i la seva permanència quedarà fixada fins ben entrat el segle XX. Entre els segles XV i XVIII l'aparició de masies serà constant i és en aquests moments que apareixen els masos de Can Passanals i Can Rafegues com a establiments destacats.\nTambé, i dins de la dinàmica colonitzadora igualadina apareixen centres proto-industrials com el complex dels Tints.\nFase II: Primera industrialització\nL'obertura de la carretera de la Diputació de Barcelona , a partir del 1893, i sobretot, la construcció del pont de Montbui (actual carretera de Valls) va potenciar el creixement del nucli de Sant Maure. Tot i que el poblament continuarà sent dispers, amb un escàs creixement urbanístic, apareixeran nous elements que aniran configurant la trama urbana. Així s'establirà l'adoberia de Cal Mundet (posteriorment, la Vinícola SA)-1906- i, sobretot, es construirà el complex d'Aigües Artés, el 1903, que té com a objectiu abastir d'aigua potable la vil·la d'Igualada. Cal destacar, d'aquest període, l'establiment de la fonda de Can Barraqueta, present a la carretera fins els anys 50 del segle XX.\nFase III: L'explosió demogràfica\nA mitjans de la dècada de 1950 Montbui experimentarà l'inici d'una gran pressió i creixement demogràfics fruit de la immigració i el pol d'atracció que suposa la ciutat d'Igualada. De forma desordenada aniran apareixent i creixent nous nuclis de poblament que s'aniran organitzant a l'entorn de les masies preexistents, cosa que generarà l'aparició de "barris" que prendran el nom dels espais geografics en que s'ubiquen: Barraquetes (Alt i Baix) a l'entorn de Can Barraqueta, Sant Maure, als voltants de la Vinícola, la Falconera, el Pi, etc.\nTambé apareixeran nuclis de població que no tenen un referent històric i prendran denominacions populars: Vistalegre, la Ponderosa...\nAquests nuclis, inicialment dispersos, tindran tots la mateixa problemàtica: careixen dels serveis més bàsics d'enllumenat, xarxa elèctrica, carrers, sanejament, aigua, etc. i creixen de forma incontrolada. A més a més, tendiran a unificar-se formant un continuum urbà que donarà, com a resultat final, el nucli de Sant Maure.\nCentres de sociabilització (IV) La Vinícola\nArribem, per fí, al final d'aquesta sèrie. M'haureu de perdonar però no he tingut el temps suficient per poder-me posar a fer la feina com cal.\nEl Centre Cívic i Cultural La Vinícola és el principal centre d'esplai i de generació cultural del nucli de Sant Maure de Montbui. La seva existència com a centre de sociabilització és curta i respón a les necessitats, durant molt de temps no respostes, d'un espai d'aquestes característiques al nucli urbà. Aquest és un casal social modern i té les característiques pròpies de qualsevol centre cívic existent a les nostres viles i ciutats. Conta amb servei de bar, sala d'actes polivalent i diverses dependències, com diverses aules i on destaca l'Arxiu fotogràfic de Montbui.\nLa vida de l'espai, però, és molt més llarga i interessant.\nEl conjunt de la Vinícola (consta de dos edificis) es construeix l'any 1903 com a adoberia i rep el nom d'adoberia de Cal Munguet. Aquesta empresa farà fallida amb l'inici de la dècada de 1920 i les seves instal·lacions seràn aprofitades per instal·lar-hi una destil·leria naixent d'aquesta manera la Vinícola SA, empresa que estarà operativa fins el 1986.\nFinalment, l'any 1991 serà adquirida per l'Ajuntament de Montbui que iniciarà les obres de remodelació, convertint l'edifici principal en la seu consistorial (1992) i l'edifici secundari en el CCC La Vinícola (1996).\nLes pluges de maig afecten el patrimoni\nEl temporal de pluges que ens ha estat afectant durant aquests primers dies del mes de maig han afectat greument el territori. Una de les conseqüències d'aquest temporal la trobem en el patrimoni montbuienc.\nEl mur de contenció que pertany a la fàbrica de cal Truco i que sosté part del carrer de Dalt ha caigut com a conseqüència de les tempestes, com veiem en aquesta fotografia.\nCal dir que l'Ajuntament ja està treballant per reparar-lo però, a què esperen per dignificar aquest espai?


Montseny - Un documental sobre el canvi climàtic guanya el Festival de Curtmetratges de Medi Ambient i Sostenibilitat del Montseny - L'informatiu\nMontseny Es titula ‘Migrants’ i és francès\nMigrants, d’Hugo Caby, Antoine Dupriez, Aubin Kubiak, Lucas Lermytte i Zoé Devise és el guanyador de la segona edició del Festival de Curtmetratges sobre Medi Ambient i Sostenibilitat - Parc Natural i Reserva de la Biosfera del Montseny, que es va fer el cap de setmana del 16 al 18 de juliol a l’Espai Montseny de Viladrau. Al fetival hi participaven setze curtmetratges seleccionats del total de setanta-set rebuts, procedents de diversos països (Espanya, Portugal, França, Itàlia, Brasil, Argentina, Xile, Perú, Colòmbia...).\nEl jurat va decidir guardonar amb el Premi Diputació de Girona, dotat amb 1.000€, al film Migrants per una gran qualitat tècnica, i una temàtica i una història que manifesten la necessitat de lluitar contra el canvi climàtic. Vegeu-ne el tràiler en aquest enllaç i al Youtube.\nEls finalistes van ser A nascente mora aqui, de Gabriela Oliveira, una història que posa de relleu la denúncia, la lluita veïnal i la complicitat per preservar un espai natural i Mara, el viaje de la elefanta, de Luciano Nacci. Van valorar l’empatia que aconsegueix transmetre l’obra, que dona a conèixer la història injusta i el patiment d’un animal.\nD’altra banda, el Festival ha lliurat també un premi del públic. Les persones assistents a les projeccions han valorat com a millor obra el curtmetratge España contra el átomo, de Sergio Cabezudo i Raúl de Isidro. Tracta d'un tema ambiental proper a nosaltres, molt preocupant però totalment desconegut per manca d'informació, i això va cridar molt l'atenció a la seixantena d’assistents, que també van valorar positivament el festival perquè dona a conèixer problemes ambientals reals, alguns de forma més documental i d'altres de forma més didàctica i sorprenent.\nDurant el festival també es va projectar un vídeo breu sobre els 50 anys del programa Persona i Biosfera de la Unesco, amb imatges de la Reserva de la Biosfera del Montseny i de la Reserva de la Biosfera de les Terres de l’Ebre, les dues reserves catalanes.\nCategoria: Divulgació, Montseny, Biodiversitat, Educació ambiental, ODS, Vídeos,\nPremis del Festival del Curtmetratges de Medi Ambient i Sostenibilitat 2021, web de l'Ajuntament de Viladrau


RAC1 obvia el tuit polèmic del sindicat de policies – UPFocus\nPublicat el 19 gener, 2017 19 gener, 2017 per Joan Pol Alcaraz Rodergas\tPosted in Sin categoría\nAbans d’ahir, dimecres 18 de gener de 2017, els diferents cossos de policia catalans es van manifestar per reclamar la dignificació del seu ofici. És un fet extraordinari i que a més a més resulta curiós ja que normalment estan a totes les manifestacions, però en la banda contrària dels manifestants. Per tant, molts mitjans van cobrir la notícia de manera exhaustiva.\nL’emissora de ràdio RAC1 no en va ser una excepció i durant el seu magazine de tarda, el Versió RAC1, van fer un seguiment bastant complet de la concentració. Van parlar amb tres membres representants del sindicat de mossos “USPAC” i van insistir molt en descobrir si es tractava d’una manifestació contra la CUP o si estava despolititzada.\nDe totes maneres, durant tota l’emissió no van fer cap referència a un dels fets que han aixecat més polèmica de tota aquesta manifestació. Poc abans de començar l’acte, en el compte de Twitter oficial del sindicat de policies, es podia llegir un tuit on deia: “All perroflautas are bastards”, que ironitza sobre la frase utilitzada pels grups d’extrema esquerra “All cops are bastards”. De fet, el tuit va acabar sent esborrat i el sindicat va acceptar el seu error.\nNo es pot assegurar si es va obviar aquesta informació de manera voluntària o no, però en cap moment van preguntar als policies, membres del sindicat que havia fet el tuit polèmic, sobre això. En qualsevol cas, queda la sensació que la notícia no es va cobrir de manera adequada ja que no es va tractar un dels temes més polèmics que la van rodejar.\nSegons El Punt Avui, Trillo és Marine Le Pen


Tràfic de patrimoni a la xarxa: havia d´arribar - Diario de Mallorca\nJOSEP J. ROSSELLÓ Només ens recordam de Santa Bàrbara quan trona. No sé si el refrany s´escau molt per a l´ocasió, però és el primer que se m´ha vengut al cap. Quan els diaris denunciam, o recollim la denúncia, una situació d´expoli flagrant, sovint ens oblidam que aquest panorama delictiu -no se´n pot dir d´altra manera- és una constant en el territori patrimonial, com sovint han manifestat els propis experts, els arqueòlegs que hi treballen dia a dia.\nÉs bo d´entendre que els casos que surten a la llum no poden ser més que la punta d'un iceberg de realitat, difícilment abastable i controlable. Però, a més a més, posa sempre d´evidència les mancances que tenen les administracions per tenir la cura que cal amb el patrimoni: o també, potser, l´absència d´iniciativa en aquest sentit per part d´aquestes institucions, atès que no és una competència que doni massa vots. Em costa recordar que la justícia o qualsevol entitat amb jurisdicció hagi actuat alguna vegada d´ofici, davant malifetes que són ben conegudes o, si més no, intuïdes pels entesos.\nUn senzill exercici de memòria, no cal rebostejar gaire les hemeroteques, ens farà present, d´entre d´altres casos d´aquests més escandolos, més mediàticament publicitats, l´expoli del Castell de Santueri. Han passat anys i servidor seria incapaç d´explicar -perquè mai no ho entès- com vàren anar les passejades de Rupert Spillman pel recinte fortificat felanitxer; ni com va acabar realment la història, procés judicial incluït; ara mateix no estic segur ni d'on són les monedes recuperades, supòs que estojades en algun racó, confio que si més no museístic.\nUn exemple gairebé literari és la d´aquells pergamins propietat d´una societat arqueològica lul·liana, despareguts sense que n´hi hagués constància fefaent, i apareguts primer en una botiga de vell i, després, al domicili d´un particular, que no es va estar de dir que estaven més segures a ca seva que a la seu de l´entitat dipositària. I que me´n dieu d´uns enteixinats mudèjars, dels quals es suposa que en té cura la conselleria de Cultura i que acaben cremats i, encara, les restes sostretes.\nLes restes arqueològiques només de Palma surten per tot arreu, quan es vol foradar especialment el perímetre de la que fou ciutat antiga: l´avinguda d´Antoni Maura és el cas més rellevant; però convé recordar les restes aparegudes quan es construïa l´aparcament de Via Roma, i tantes altres que no varen aparèixer o foren convenientment i ràpidament amagades. Potser la novetat en el cas que ens ocupa és el canvi d´escenari. Els casos que coneixíem fins ara tenien com a referència física una llibreria de vell, la botiga d´un antiquari, fins i tot un mercat d´encants... Les novel·les més o menys històriques s'originen sovint en aquests ambients. Però era inevitable que fins i tot aquest tràfic de mercaderies acabàs a la xarxa, on tot s´hi aboca. En aquest sentit, només puc discrepar de les veus que ja s´han aixecat contra el portal d´Internet on s´han localitzada aquestes peces irregularment introduïdes al mercat de les antiquitats; demanar-ne el control és una passa prèvia a voler-ne exercir la censura. Això és el que mai no hauríem de consentir a la blogosfera. No tornem caure en l´error de, per sentir-nos més segurs, renunciar a les llibertats individuals. Ja en tenim prou amb els controls als aeroports.\n´Esta corriente contra el cine español es muy incendiaria´\nEduard Cortés. Director y realizador. Tras rodar su última película, ´The Pelayos´, en Mallorca,...\nYa está aquí el tráiler de Monstruos University\nLa precuela de la película Monstruos S.A. llegará a los cines en verano de 2013\n´Blade Runner´, treinta años después del clásico\nLa película que en su día sonaba a ciencia ficción, hoy se queda corta albergando el panorama...


L’alumnat i el professorat de les nostres escoles va celebrar el Dia Escolar de la No Violència i la Pau. Per fer-ho, van preparar unes càpsules del temps amb desitjos i somnis de pau pel món. Aquelles càpsules, amagades a les escoles, s’obriran d’aquí a cinc anys.\nCom a Escola Pia de Catalunya, des del compromís ferm amb la pau, ens volem sumar a aquesta iniciativa il·lusionant i comunitària nascuda a les aules.\nEls infants i joves van fer dibuixos, poemes, cançons… i nosaltres, què hi aportem? La nostra càpsula del temps serà aquesta publicació, PAPERS, que té més de dues dècades i acull el dia a dia de tota la institució. Llençarem aquesta editorial, que recull alguns dels nostres desitjos. Paraules que no volem que esborri el pas del temps.\nEn llegir-los, hi podeu afegir els vostres! Sigueu valents i generosos en fer-ho.\nVolem un món en pau, sabent que aquest comença per una cosa tan senzilla com un somriure. El podem començar a construir ara mateix, mirant a qui tinguem al costat. La pau no és l’absència de guerra, no ens equivoquem. És alegria i amabilitat, però també justícia, solidaritat, equilibri, seguretat, bondat… Tots i totes podem contribuir-hi aportant el nostre granet de sorra i no tan sols els governs, els polítics o els exèrcits. Des de l’aula o el pati, des de casa, des del carrer… i sense horari.\nVolem un món on els nostres alumnes puguin ser allò que vulguin, sense veure’s condicionats pel seu origen o entorn. Aquests infants i joves cal que siguin corresponsables, treballin per aquest món nou, tinguin cura del planeta i també la tinguin dels altres. Per a nosaltres, volem coratge, passió, força i generositat per acompanyar-los en aquest camí, com a mestres, com a mares i pares, com a persones.\nLa nostra llista de desitjos és tan llarga com el nombre de persones que formem l’Escola Pia. D’aquí a cinc anys, ens tornarem a trobar i a parlar no sols sobre el món en què vivim o amb el que somiem sinó sobre el món que construïm dia rere dia.


Un cupatge de Macabeu i Parellada veremats a mà buscant la frescor i l’elegància, amb una primera fermentació en dipòsit i una segona fermentació en ampolla. El vi base fermenta a temperatura controlada (17-18ºC) en dipòsits d’acer inoxidable. El tiratge en ampolla es fa els mesos de febrer i març, amb un repòs en cava, mínim, de 15 mesos a una temperatura que oscil·la entre els 12 i els 15ºC, amb les humitats també controlades. El degollament es fa a mà i a temperatura ambient, de manera progressiva i en lots petits. Abans de posar el tap de suro a l’ampolla, l’acaben d’omplir amb el mateix escumós de l’anyada, sense afegir-hi sucres addicionals.\nVarietats: Macabeu (75%), Parellada (25%)\nAcidesa total: 3,12 g/l (àcid sulfúric)\nAcidesa volàtil: 0,27 g/l\nSucre residual: 0,2 g/l (glucosa+fructosa)\nVi base fermentat a temperatura controlada en dipòsits d’acer inoxidable, i amb un cupatge posterior que parteix de les varietats Macabeu, Parellada i Chardonnay. Tiratge i repòs en cava, mínim, de 16 mesos. El degollament es fa de manera progressiva i en lots petits, sense afegir sucre addicional a l’ampolla.\nColor groc daurat i de bombolla fina. En aroma, records de flors del bosc, acàcia, meló, pera i notes cítriques que presenten una acidesa equilibrada. En boca és potent i saborós, d’amargor fina. Bona harmonia amb qualsevol tipus de plat salat, ja sigui fresc, arrossos, un aperitiu o milfulls salats. Ideal per una ocasió informal i per prendre a tota hora.\n2019: 87 punts (anyada 2015)\n2022: 9,49 punts (anyada 2018)\n2021: 9,04 punts (anyada 2017)


40 magnífiques idees de color de cabell Balayage: els millors aspectes destacats de Balayage - Beauty\nregals de Nadal per al pare de la filla\nquè aconseguir per a un noi de 12 anys\nmillor color de cabell per a cabells negres\nels gossos nadons més macos del món\nSi voleu el vostre punts destacats per ser subtils o forts, el color del cabell balayage és una tècnica atemporal que proporciona resultats magnífics. No apareix a Merriam-Webster, però sabem que és francès per 'escombrar o pintar'. Més específicament, descriu el mètode de moda en què els perruquers professionals teixeixen els aspectes més destacats. Oblideu-vos del mètode de la vella escola de fulls d'alumini i colors brillants. Amb balayage, el vostre estilista farà traços a mà alçada per obtenir un resultat més natural i besat al sol. Per tant, podeu dir que els raigs del sol van fer tot el treball per vosaltres, perquè és una aparença això sense esforç.\nSón subtils, de manera que si espereu un canvi més sever, és possible que aquest no sigui el mètode adequat per tenyir-vos. Normalment es veu el color del cabell balayage morenes que volen il·luminar el seu aspecte, però rosses i pèl-rojos també s’han sumat a la tendència. Perfecte per a l’estiu , o realment en qualsevol època de l'any, et sentiràs més lleuger i encara més radiant amb aquests bells pentinats. Inspira’t en belleses famoses com Beyoncé, Gina Rodriguez i molt més abans d’anar al saló per alleugerir-te el color del teu cabell . I després, vés a viure la teva millor vida de noia francesa amb el teu color de cabell balayage.\nVeure la galeria 41Fotografies BeyoncéInstagram 1de 41'Money Piece' rossa\nArreu d'Instagram i Pinterest, la 'peça de diners' (magníficament usada a la inimitable Beyoncé , és àmpliament conegut com a punt culminant d’enquadrament de la cara situat a la part frontal del pentinat.\nregal per l'aniversari de la sogra\nGina RodriguezInstagram 2de 41Taques d’or\nGina Rodriguez El darrer canvi de pentinat fa que vulguem reservar les nostres cites de balayage el més aviat possible. Notareu com el seu estilista va fer que els tons rossos brillants tinguessin un aspecte tan subtil pintant-los amb fines traços cap a la part frontal i les puntes del cabell.\nFamília EckenrothGetty Images 3de 41Xocolata calenta\nEl lob està tan de moda en aquest moment, i també ho és Selena Gomez suaus reflexos de color marró fosc. Difícilment es poden veure, però quan arriba a la llum, es nota la perfecció natural.\nRELACIONATS: 25 colors de cabell d’estiu per tocar ara mateix\nJinger VuoloInstagram 4de 41Rossa brillant\nFins i tot els Duggars estan prenent tendència! La gent és amorosa Jinger Duggar Vuolo El principal canvi de color del cabell i la seva transició entre morena i rossa es van produir amb l'ajut de balayage.\nJesse GrantGetty Images 5de 41Caramel Cremat\nSempre una inspiració per als cabells, llegeixi Michele va optar per un color de cabell balayage que la feia ressaltar només amb una tonalitat més clara i càlida que el seu cabell castany fosc.\nGetty Images 6de 41Amor\nGisele Bundchen Les exuberants ones de supermodels estan plenes de reflexos, poca llum, ombré i bàsicament qualsevol altra tècnica de balayage. El resultat? A impressionant tonalitat de caramel .\nGetty Images 7de 41Pintat de vermell i marró\nActriu Mindy Kaling va seguir un enfocament més subtil alleugerint-la panys de color marró fosc amb reflexes carmesí i marró clar.\nGetty Images 8de 41Fonts\nVeieu? Fins i tot les persones amb colors de cabell més clars poden seguir aquesta tècnica. Per afegir-li profunditat mirada rossa , January Jones té una barreja de ratlles de color marró clar i ros clar a tot el cabell.\nGetty Images 9de 41Més fosc per sota\nPer obtenir un contrast nerviós però subtil, demaneu al vostre colorista que no només us proporcioni ressò càlid a les capes superiors, sinó que enfosqueixi les capes inferiors, com ara Mandy Moore ha fet.\nGetty Images 10de 41Rossa besada al sol\nPer als més naturals ombra rossa bruta á la Jen Aniston , pregunteu al vostre estilista per destacar i poca llum a tot el cabell.\nGetty Images 11de 41Flaixos de brillantor\nFins i tot els cabells tan foscos com Vanessa Williams es poden beneficiar d'alguns punts destacats ben situats. No tingueu por de demanar un color notablement més clar.\nGetty Images 12de 41Delicat Fosc\nUna lleugera graduació de marró intens a marró daurat dóna als vostres cabells lleugeresa d’aspecte natural M'agrada Lucy Hale 's.\nGetty Images 13de 41Buttery Blonde\nPintar ratlles de tons daurats i mantegosos a tot el cabell ofereixen rosses a Blake Lively -aspecte inspirat.\nGetty Images 14de 41Caramel fos en color\nKathryn Hahn Les diferents tonalitats de marró mitjà són tan perfectes que probablement es van fer mitjançant la fusió del color, una tècnica emprada a la part superior d'escombrat.\nGetty Images 15de 41Revved Up Red\nUn color vermell realista sembla encara més dimensional amb l'addició de rossa maduixa aspectes destacats, com els de Bryce Dallas Howard .\ncom netejar una taca de sang\nRELACIONATS: 15 idees de color de cabell ros de maduixa més boniques\nGetty Images 16de 41Ombré de caramel\nPer afegir brillantor als panys de color marró intens, còpia Jessica Biel i demaneu al vostre estilista ratlles de toffee a tot el cabell, centrant-vos en les puntes.\nGetty Images 17de 41Peek-a-Boo Streaks\nJenna Dewan Els fils esporàdics i significativament més clars li permeten mantenir el seu intens marró fosc mentre gaudeix de la dimensió que crea el ressaltat.\nGetty Images 18de 41Rossa que aclareix la pell\nCatherine O'Hara La afalagadora barreja de tons rossos no només ajuda a brillar la seva pell, sinó que són els tons perfectes per intentar-los intencionadament creixent en alguns grisos .\nGetty Images 19de 41Auburn Lob\nKat Graham El cabell és l'exemple perfecte del subtil però impactant balayage. Els seus aspectes més destacats són un castanyer profund que només és una mica més clar que el seu color base marró fosc, però ho fa el seu lob encara més interessant.\nGetty Images 20de 41Castanya subtil\nLa bellesa del balayage és que pot ser tan subtil, que amb prou feines es veu canviar els tons entre els punts forts i el color base, com es veu aquí a Alexis Bledel .\nGetty Images 21de 41Ratlles elegants\nSi us agrada un punt destacat més evident, trieu un color de cabell balayage de major contrast M'agrada Alyssa Milano va fer - els seus accents de rossa mitjana destaquen encara més gràcies a un estil tan suau.\nGetty Images 22de 41Rossa a Rossa\nSi esteu pensant en alleugerir la rossa, no ho haureu de fer tot d’una tirada. Podeu fer-ho gradualment amb un balayage ros més clar, que es veu aquí a continuació Claire Danes, que il·lumina totalment tot el cap.\nGetty Images 23de 41Lob rosat\nNo necessiteu capes llargues per obtenir els beneficis del balayage. Un bob á la Jessica Alba es veu impressionant amb ratlles de tonalitat sorrenca.\nRELACIONATS: 55+ Bobs polits i bonics\nGetty Images 24de 41Ratlles de canyella\nUn estil de pastura a les espatlles pot resultar una mica avorrit, però no per a això Eva Longori a . Afegiu ratlles impactants de marró càlid i vermellós per donar-li una brillantor seriosa.\nGetty Images 25de 41Ones de mantega\nChrissy Teigen és seriosament la reina del balayage. Onades de platja mai no he tingut un aspecte millor que aquest preciós combinat de rossa marró, ple de reflexos prims.\nGetty Images 26de 41Tawny Babylights\nLes llums de llum són petits moments destacats tan subtils, semblen naturals. Si teniu por de fer un gran canvi però voleu que el vostre aspecte sigui més dinàmic, aneu-hi Lily Aldridge Mireu i proveu llums de llum de nit amb una ombra més clara que el vostre color natural.\nGetty Images 27de 41Ombré brillant\nPer un bell resplendor besada al sol que dura tot l'any, demaneu al vostre estilista tons daurats que comencin a l'altura dels ulls. (I mostra aquesta foto de SJP per inspo.)\nGetty Images 28de 41Ruby Babylights\nLes llums de llum no només han de ser marrons o rosses, sinó que també poden venir en vermell (només cal preguntar-ho) Gabrielle Union ). Demaneu al vostre estilista que pinti reflexos vermells prims a tot el cabell.\nGetty Images 29de 41Rossa brillant\nRoses càlides i mantegoses M'agrada Elizabeth Olsen obteniu una actualització moderna amb ratlles contrastades de xampany i gira-sol.\nGetty Images 30de 41Caramel Bronde\nEs pren el cabell ros tons marrons i rossos i els ajunta per formar un color de cabell que sigui el millor dels dos mons. Balayage millora aquest aspecte i fa que sembli més natural i dinàmic (també conegut com a Queen Bey ).\nidees de regals d'aniversari barates per a núvia\nPròxim32 millors idees de color de cabell ros per provar ara mateix Anunci: continueu llegint a continuació Sam Escobar Col·laborador L’entusiasme de Sam pel maquillatge només rivalitza amb el seu amor per totes les coses relacionades amb els gats. Marci Robin Marci Robin és una antiga editora sènior de bellesa de GoodHousekeeping.com.Aquest contingut és creat i mantingut per un tercer i importat a aquesta pàgina per ajudar els usuaris a proporcionar les seves adreces de correu electrònic. És possible que pugueu trobar més informació sobre aquest contingut i contingut similar a piano.io


La catedràtica de farmacologia, Margarita Arboix, escollida nova rectora de la UAB - SIGMA | helping universities succeed\nInici > Comunicació > Notícies > La catedràtica de farmacologia, Margarita Arboix, escollida nova rectora de la UAB\nLa catedràtica de farmacologia, Margarita Arboix, escollida nova rectora de la UAB\nS’ha imposat clarament a la votació amb més del 60% dels vots\nLa catedràtica de farmacologia Margarita Arboix va ser escollida el passat dijous 19 de maig, nova rectora de la Universitat Autónoma de Barcelona (UAB). S’ha imposat en una votació final amb més del 60% dels vots a favor de l’altre candidat, el físic teòric Antoni Méndez. D’aquesta manera, Arboix es converteix en la segona dona en dirigir una universitat pública espanyola juntament amb la rectora de la Universitat de Granada, Pilar Aranda.\nEn quant als resultats, Arboix ha guanyat en els quatre sectors dels que es composa el sistema de votació: el professorat doctor amb vinculació permanent a la universitat, la resta de personal Acadèmic i d’Investigació amb funcions de docència, els estudiants i el personal d’Administració i Serveis.\nPer la seva part, la futura rectora s’ha mostrat molt contenta pel resultat i ha assegurat que te per davant el repte de ser la rectora de tots, intentant establir una forma de treballar diferent. El seu rival a les eleccions, Antoni Méndez, ha reconegut la clara victòria d’Arboix i l’ha trucat per a felicitar-la.\nFinalment, la UAB ha comunicat que la proclamació definitiva dels resultats es realizarà el dilluns 23 de maig


V VI 2 Col·laboradors 35 Visites Bústia de suggeriments\nVinyes, camí de ses TOPON 1 Via que uneix Can Clavos amb l’església de Jesús; discorre paral·lel a la carretera de Santa Eulària, però més al S. [FCC] 2 Via d’aproximadament 1,8 km que uneix, a Formentera, els nuclis de Sant Ferran de ses Roques i es Pujols. Discorre en l’eix N-S, a llevant de l’estany Pudent, i fou asfaltat totalment el 2007. El seu extrem meridional s’insereix en el nucli urbà de Sant Ferran i rep el nom de carrer de s’Estany Pudent. En el seu curt traçat és vorejat per set tanques de vinya, circumstància que probablement justifica el topònim. Existeix també el camí de ses Vinyes a la zona de ses Bardetes, que avança en l’eix E-O cap a cala Saona i, a la vénda de sa Talaiassa, a la Mola, a migjorn del nucli urbà. [VFM]


L'aeroport de Castelló negocia vols xàrter amb quatre turoperadors francesos - Diari La Veu\nEscriba el número 130410\nL'aeroport de Castelló negocia vols xàrter amb quatre turoperadors francesos\nLa instal·lació de Vilanova de l'Alcolea ja té cinc rutes regulars i va superar Reus en nombre de viatgers al febrer\nL\_'aeroport de Castelló té rutes a Londres-Standed i Bristol operades per Ryanair.\nL'aeroport de Castelló negocia amb quatre turoperadors interessats a comercialitzar productes de vacances amb vol inclòs. Es tracta dels majoristes francesos Tui, Thomas Cook, Locatour i Top of Travel, als quals la Generalitat ha presentat un catàleg de productes turístics de Castelló amb vols inclosos.\nLa iniciativa forma part del pla d'acció contra l'estacionalitat turística desenvolupat per Aerocas (la societat propietària de l'aeroport), Edeis (l'empresa gestora de la instal·lació), l'Agència Valenciana del Turisme i Introducing Castellón, un grup d'empresaris implicat en la promoció de l'aeroport. El proper mes viatjaran a Suècia i Finlàndia en companyia d'Alexander Schroll, director de l'aeroport.\nJavier Gallego, conseller d'estratègia d'Aerocas, ha explicat que els quatre turoperadors contactats disposen de flota pròpia d'avions i capacitat per organitzar vols xàrter. A més, ha indicat que el mercat francés encara és verge per a l'aeroport. "Els turistes que ens arriben del país veí ho fan majoritàriament per carretera. L'aeroport ens ofereix la possibilitat de captar turistes de l'àrea de París i dels departaments del nord de França", ha destacat.\nVols a Londres, Sofia, Bristol i Bucarest\nL'aeroport de Castelló va aconseguir al febrer fer el sorpasso en nombre de passatgers al seu competidor més directe, l'aeroport de Reus. En un mes d'activitat turística moderada va assolir els 8.800 viatgers. A hores d'ara, des de la instal·lació de Vilanova de l'Alcolea ixen vols regulars a Londres-Standed, Sofia, Bristol i Bucarest. A més, a l'octubre se sumarà una ruta a la ciutat polonesa de Poznan.\nQuant als vols xàrter, del maig al setembre arribaran a Castelló en avió 5.000 turistes austríacs i la setmana passada es va anunciar una connexió xàrter amb Bielorrusia que començarà a operar al setembre.\nEscriba el número 390563


Jardí Botànic de la Universitat de Valéncia | CULTURA I COMUNICACIÓ, SANT JOAN: NIT MÀGICA I BOTÀNICA\nSANT JOAN: NIT MÀGICA I BOTÀNICA\nXARRADA I VISITES GUIADES NOCTURNES AMB MÚSICA\nDIA: 23 JUNY 2021\nPRIMER DIA DE MATRÍCULA: 17 JUNY 20121\nDURADA: 2 h i mitja aproximadament\nLLENGUA: la xarrada serà en valencià i pel que fa a les visites, hi haurà en castellà i valencià simultàniament. Cal especificar la llengua de preferència durant les visites.\nPONENTS: Daniel Climent i Ferran Zurriaga\nGUIES BOTÀNICS/QUES: Alexis J. Maravilla, Isabel Martínez-Solís, Jaime Güemes i Olga Mayoral\nACCÉS: gratuït amb inscripció prèvia mitjançant el formulari d'inscripció d'aquesta secció. Aforament limitat (No es podrà reservar més de 6 places per inscripció). Cal especificar la llengua de preferència durant les visites en l'apartat de comentaris.\nEl Botànic us convida a celebrar la nit de Sant Joan mitjançant una vetllada màgica i botànica d’allò més especial. Una activitat gratuïta per gaudir de l’ambient nocturn del Jardí i descobrir els secrets etnobotànics que amaga aquesta festivitat del nostre territori, amb la qual celebrem l'arribada del solstici d'estiu.\nLes carxofetes de Sant Joan, la berbena, la flor de Sant Joan, les falagueres de la Calderona, les corones de vidriella... i és que són tantes les llegendes sobre plantes que giren al voltant d'aquesta nit, que hem convidat als coneguts experts Daniel Climent i Ferran Zurriaga, tots dos autors de l’Herbari de la revista Mètode, a donar una xarrada al nostre Jardí on es detallaran tot tipus de curiositats vegetals en aquest sentit.\nDesprés de la conversa podreu participar d’una visita guiada nocturna pels racons més especials del Jardí, de la mà dels nostres botànics. A més a més, visites i xarrades, estaran amenitzades per la música de Manuel Segarra (violí), David Forés (celo) i Toni Cotolí (guitarra). Una experiència màgica que no us podeu perdre!\nI si voleu obrir boca, us convidem a llegir la sèrie d’articles que Daniel Climent, col·laborador d’espores, ha publicat sobre les plantes de Sant Joan a la nostra publicació digital.\n(Alacant, 1952) és llicenciat en Ciències Químiques i professor de Ciències de la Natura en educació secundària. Ha dedicat part de la seua carrera a l’etnobotànica i l’etnogeologia, matèries sobre les quals ha escrit diversos llibres i participat com a conferenciant en diferents jornades, a més de ser col·laborador habitual de la revista Mètode. El seu treball ha estat reconegut amb diversos premis, com el Premi Ciutat d’Elx (1998) o el Premi Vila de Cocentaina (2000). A més, dins de l’àmbit de l’etnobotànica, va gaudir el 2008 d’una beca d’investigació de l’Acadèmica Valenciana de la Llengua pel treball Els noms populars dels arbres, els arbustos i les lianes del migjorn valencià.\n(Olocau, Camp de Túria, 1938) és mestre d’escola. Ha treballat a l’escola rural, en educació especial i com a mestre de ciències socials i de valencià. Durant la seua carrera, ha desenvolupat una didàctica compromesa amb els infants i el seu entorn, potenciant els itineraris didàctics i les descobertes de l’entorn natural i social. Un entorn que ha estat molt present en els seus treballs etnobotànics, fruit dels quals va sorgir una intensa col·laboració amb la revista Mètode. Entre 1984 i 1990 va treballar a l’Institut de Ciències de l’Educació i al Servei de Formació Permanent de la Universitat de València, programant cursos de perfeccionament per als mestres, la qual cosa li portà a fer recerques i treballs del medi urbà i natural, entre els quals els cursos «Descobrim ciutat» i les jornades al voltant dels museus i el Jardí Botànic de la Universitat de València.\nSOBRE ELS MÚSICS\nLa seua gran versatilitat li ha portat a realitzar estrenes absolutes d'obres de F. Coll, V. Roncero, E. Calandín o Gomez-Sneekloth, entre altres, així com a investigar la fusió de la interpretació de la música clàssica amb el rock, blues, heavy en el seu projecte “Cuerdas de Acero”. Ha col·laborat assíduament com a professor de violí en la Orquestra Filharmònica de la Universitat de València, de la qual va ser concertino fundador.\nAl llarg dels seus més de vint anys de carrera professional, el guitarrista Toni Cotolí s'ha caracteritzat per la seua versatilitat musical capaç d'abordar, sota la seua empremta personal de la guitarra espanyola, ritmes i corrents tan dispars com el flamenc, el tango, el blues o el rock passant per la impecable execució de les peces creades per grans compositors clàssics de la talla d’Albéniz, Tárrega, Piazzolla o Giuliani. Es va formar al Conservatori Superior de Joaquín Rodrigo de Valencia completant-se al llarg dels anys a l'escola Luthier de Barcelona, la Robert Schuman Honchschule a Düsseldorf i en la Universitat de Càceres, on va cursar el Màster d'Interpretació Musical dirigit pel prestigiós guitarrista Ricardo Gallén.\nTot un referent de la guitarra espanyola contemporània, guardonat amb diferents premis, que ha portat la seua música per EUA, Japó, Xina, Emirats Àrabs i, per descomptat, per tota Europa.


Celler Pascona · Enoturisme al Priorat · ENOTURISTA\nEl Celler Pascona està situat als afores de Falset, la capital del Priorat, a Tarragona. La visita us permet conèixer el paisatge, els vins i les persones passejant per la finca, a l'aire lliure. És l'anomenat Walking Pascona: un passeig a peu amb el propietari del celler, parant a cada vinya per tastar el vi que surt d'aquella terra. És una experiència divertida, amena i original. El vinater del Celler Pascona, Toni Ripoll, sempre fa les visites amb una nevera portàtil, on hi transporta els vins de temporada. Tastareu entre 4 i 6 vins, adaptats a l'estació de l'any, que és com el paisatge, sempre canviant. El trajecte a peu és fàcil i assequible, fins i tot per gent amb mobilitat reduïda o cotxet, tot i que sempre és més recomanable portar calçat còmode. La caminada us permet conèixer el paisatge a través dels vins, especialment interessant al Celler Pascona, on tenen terrers de granit, d'argila i de llicorella. La finca i les vinyes estan a la Vall de Fontanals, en costers ondulats. Hi ha vinyes de garnatxa, carinyena, cabernet sauvignon, merlot i syrah, i en una altra finca tenen macabeu i muscat de Frontignan. Els vins del Celler Pascona són inconformistes, originals i agradables. Darrera de cada copa hi ha una història que mereix ser escoltada: des de la gamma de la família (Lo Pare, La Mare, Lo Petitó o La Germana), fins a la gamma de vins fantàstics (La Maria Ganxa i Lo Noi del Sac) fins a les edicions més especials, com el Trencaclosques, o el Roc de Pascona. Precisament a Lo Roc de Pascona, la part més alta de la finca de Can Fontanals, és on acaben les visites amb unes vistes impressionats a Falset, envoltats de natura. Fes-te la foto a Lo Roc de Pascona!\nL'enoturisme sempre s'havia caracteritzat per una visita al celler, però Toni Ripoll ha capgirat aquesta definició perquè visitem les vinyes. Els enoturistes no veuen les tines d'acer inoxidable, ni les bótes de fusta, ni la poc interessant sala d'embotellament que altres cellers tenen tant d'interès a mostrar. Aquí es respira natura i es tasta natura. Cinc minuts després d'haver començat la visita ja tenim un glop de vi baixant per la gola. Un vi de qualitat, amb una història bonica rera de cada ampolla. En el conjunt de la visita descobrireu la història del celler, de la família, de la terra, definida a través dels seus vins. El seu Maria Ganxa ha obtingut el reconeixement a millor vi negre jove de Catalunya als Premis Vinari. De seguida descobrireu que en Toni és un vinater incornformista. I la seva mare, a qui li va dedicar un vi, té una gran història al darrera: la que dóna nom al celler Pascona. Descobreix-la en aquesta entrevista.\nEl Celler Pascona és un enclavament ideal per gaudir de la comarca del Priorat. A Falset s'hi respira història del vi. La capital del Priorat té un impressionant Castell del Vi, un casc antic ben conservat i una zona comercial amb un gran aparcament amb nombrosos bars de vins, botigues de vins, restaurants i allotjaments. També és un bon punt de partida per descobrir els encants de la comarca: els pobles menuts, les vinyes, la llicorella, els paisatges dels vins, el pantà de Siurana i l'històric enclavement de Siurana amb unes vistes increïbles. Les visites a Pascona són sempre diferents. Cada estació de l'any la vinya canvia, ofereix nous colors, dóna per descobrir l'estat fenològic de la vinya, explicat de manera planera i entenedora. Visitar el celler de la mà del propietari és una sort. En Toni transmet la passió i l'inconformisme.\nTot el que necessites saber abans de visitar el Celler Pascona t'ho expliquem aquí. El Walking Tour és una experiència 100% a l'aire lliure, que es pot fer amb grups reduïts, mantenint les distàncies de seguretat i respectant tots els protocols sanitaris. Abans de fer enoturisme al celler Pascona cal que facis una reserva prèvia aquí. Us demanen el nom, el correu electrònic, el nombre de visitants i la data preferent, abans de confirmar la visita. El celler Pascona segueix les recomanacions sanitàries per garantir la seguretat dels treballadors i dels visitants. Els tastos segueixen les normatives vigents en cada moment, seguint les distàncies de seguretat. Al final de la visita us recomanem que compreu els vins al celler.\nUn passeig entre vinyes i vins\nEl Walking Pascona és la manera més amena de visitar el Celler Pascona. Durant una hora i mitja passegeu per la finca i aneu tastant cada vi de la vinya on neix. És un passeig fàcil i agradable, que sempre fareu amb el vinater del celler, Toni Ripoll, de tracte amable i visita molt personalitzada. En total tastareu de 4 a 6 vins, que canvien a cada època de l'any, com el paisatge. Una experiència molt pròxima que us permetrà diferenciar els vins en funció del terrer d'on provenen, mentre descobriu la història del celler i el per què de cada elaboració única.\nBlanc Sense DO\nToni Ripoll: "Amb la pandèmia, a l'estiu es dispararà el turisme local"\nEl celler de l'ermita de la Consolació


Nou recurs: Bons d’ajut del CRAI Biblioteca del Pavelló de la República | Centre de Recursos per a l'Aprenentatge i la Investigació - CRAI UB\nInici >> Node >> Nou recurs: Bons d’ajut del CRAI Biblioteca del Pavelló de la República\nHa estat una tasca molt gratificant i interessant de fer, i espero que gaudiu tant com jo en veure els bons a través de Genially!\nFelicitem la Maria per la seva predisposició i bona feina.\nAprofitem també per destacar el magnífic resultat que està donant la recepció d'estudiants en pràctiques al CRAI Biblioteca del Pavelló de la República. Segons els seus propis comentaris, l'experiència els resulta altament enriquidora per la possibilitat que tenen de millorar el seu aprenentatge mentre realitzen tasques reals i amb una aplicació immediata, un altre exemple seria el de l'estudiant Miquel Casellas que s'explicava en aquest post al Blog del CRAI Biblioteca del passat mes de novembre: Renovació del recurs web dedicat a la figura de Joan Comorera.\nLa possibilitat d'incorporar estudiants joves i ben formats i d'oferir-los diverses propostes de treball per desenvolupar i ampliar els seus coneixements resulta molt satisfactòria i amb resultats a la vista.\nEncara que aquest hagi estat un semestre especialment complicat, podem dir que ha estat un plaer!


Vuit dècades després, l’hidrogen es fa metall | Les CIÈNCIES en BLOC\nL’hidrogen metàl·lic pot ser un superconductor d’electricitat a temperatura ambient. Si tot això fos possible, les opcions serien immenses. “Si és estable a temperatura ambient, es podrien fabricar potents imants. Si és superconductor, es podria transportar energia elèctrica en una xarxa elèctrica sense dissipació. També s’ha predit que serà el propulsor de coets més potent i revolucionaria la seva fabricació si es pogués produir en grans quantitats “. És el que explica a Big Vang per correu electrònic l’autor principal de l’estudi, el professor Isaac F. Silvera. publicat a la revista Science.\nDirector del Institut de Ciència de Materials de Barcelona\nArticle anteriorEls parcs nacionals dels USA i TrumpSegüent articleCanvi climàtic i intensificació dels events extrems a Europa


QUÈ ÉS L'ESGRIMA? - Club d'Esgrima SAM - Reina Elisenda (Barcelona)\nHome / QUÈ ÉS L'ESGRIMA?\nQUÈ ÉS L’ESGRIMA?\nL’esgrima és un esport de combat on, mitjançant una arma, els esgrimistes intenten tocar l’adversari sense ser tocats. És un esport que prové del duel.\nUn dels punts més forts de l’esgrima és que és un esport molt complet, combina tant el físic com la ment.\nDes de l’aspecte físic es treballa la resistència, la força, la velocitat, la flexibilitat, la coordinació, la potència i l’equilibri.\nDes del vessant mental trobem la capacitat de concentració, la creativitat, el control emocional, el raonament tàctic i la resolució de problemes.\nA l’esgrima impera el respecte per les normes, pel material, pels companys i per a un mateix. Saludar abans i després de cada assalt és fonamental i la figura de l’àrbitre no es qüestiona.\nNingú pren mal. Malgrat ser un esport de combat, no és un esport de contacte, està prohibit.\nL’equipament d’esgrima compleix uns requisits de seguretat que fan gairebé impossible que ningú pugui prendre mal. De fet, presumim de ser un dels esports amb menor nombre de lesions en relació a participants.\nESPORT PER A TOTHOM I DE LLARG RECORREGUT\nTothom pot practicar esgrima, independentment de l’edat o la constitució física. És un esport per a tota la vida. El fet de combinar aspectes físics i mentals fa que els millors resultats per a un tirador arribin al voltant dels 30 anys.\nNo és un esport elitista i tothom se’l pot premetre.\nL’esgrima és una art marcial, encara que no la coneixem com a tal perquè sovint associem el concepte a disciplines esportives d’origen oriental sense l’ús d’armes. Comparteix molts valors amb les arts marcials orientals: concentració, autocontrol, disciplina, respecte, honestedat i pensament estratègic.


Carta de Laura Masvidal, muller de Joaquim Forn | VilaWeb\nQue calli el mal govern\tQue calli el mal govern\nObjectiu de l'independentisme: guanyar\tObjectiu de l'independentisme: guanyar\nI això ho és tot, Jordi\tI això ho és tot, Jordi\nDe què es tracta? D’hegemonia política o de fer República\tDe què es tracta? D’hegemonia política o de fer República\nNou d'Octubre: al País Valencià també és una qüestió de democràcia\tNou d'Octubre: al País Valencià també és una qüestió de democràcia\nDies negres\tDies negres\nCarta de Laura Masvidal, muller de Joaquim Forn\n«Ara em sembla que veig la situació cada dia més negra, ens han dibuixat una ficció. Eleccions democràtiques? Han fet veure que ens donaven instruments, però ens imposen les regles del joc, i fan trampes»\nPer: Laura Masvidal\nAquesta tarda, hi ha hagut un acte de suport a Oriol Junqueras, Jordi Sànchez, Jordi Cuixart i Joaquim Forn a la plaça del Rei, a Barcelona. La muller de Forn, Laura Masvidal, ha anat avui a Estremera i no ha pogut assistir a l’acte, per això, en el seu nom, s’ha llegit aquesta carta durant l’acte de suport als presos polítics:\n«Avui no us podem acompanyar, som a Estremera, 600km d’anada, 600km de tornada. Deixar la feina, pagar el viatge… Tot plegat se suma al càstig. Dos mesos que el Joaquim i l’Oriol són a la presó, i dos i mig que hi són els Jordis.\nAhir vaig enviar un whatsapp que va córrer, molts el deveu haver llegit. Deia així: ‘I avui fa dos mesos, dos mesos pres, tancat provisionalment no fos cas que incités a amics i coneguts a protagonitzar actes de violència extrema o se li acudís marxar nord enllà… La indignació creix, evito pensar en quin estat vivim i com es van convertint en normals situacions de vergonya perquè em fa por, por la impunitat amb què s’abusa del poder, per convençuda que estigui de certs valors i valenta que em senti.’\nDemanava si us plau que no deixeu de fer denúncia, arreu i cada dia, que feu cartes als diaris, truqueu a les ràdios, traieu el tema al forn, a la feina, a l’autobús, a l’ascensor… I construïm a poc a poc la República posant en qüestió això que l’opressor anomena l’ordre establert.\nAhir, un amic em deia que en una conferència a la fira, davant un aforament professional, va fer un comentari de denúncia en acabar. Va rebre una seriosa queixa i un advertiment. Hem callat durant massa temps, mentre que uns altres s’atrevien a tot.\nAra em sembla que veig la situació cada dia més negra, ens han dibuixat una ficció. Eleccions democràtiques? Han fet veure que ens donaven instruments, però ens imposen les regles del joc, i fan trampes. Ens lliguen de peus i mans (presó, exili, querelles, inhabilitacions, multes…) de tal manera que aquests instruments són només al seu servei.\nUs demano que siguem creatius, que fem servir la intel·ligència, que ens reorganitzem, que ens comprometem des de l’activisme pacífic però actiu i efectiu, des de qualsevol plataforma o organització, perquè la política ha arribat on ha arribat i ara farà el que hagi de fer o pugui, però només nosaltres, societat civil, podrem trobar un camí.»\n08:00Les portades dels diaris: ‘Junqueras exigeix un gest’ i ‘El Suprem es repensa el cop als bancs’\n01:52Emergències rep més de 500 trucades pel temporal a les Terres de l’Ebre\nEl brutal assassinat que posa la casa de Saüd contra les cordes\nSense democràcia a Catalunya no hi haurà governabilitat a Espanya\nAdam Majó: 'Seré bel·ligerant amb els portaveus polítics que banalitzin els drets civils'\nL'AMI estudia traslladar-se a Catalunya Nord per fugir de la repressió espanyola\nQuan la gent vol pensar\nLa CUP afronta un consell polític transcendental pel futur immediat del partit\nEmergències rep més de 500 trucades pel temporal a les Terres de l'Ebre\nLa diplomàcia de les nacions sense estat: entre el reconeixement i l'aïllament\nQue calli el mal govern\nCom eliminar el teu compte de Facebook?\nFront comú de les entitats valencianes i de les Illes per un finançament just\nEls campaners del segle XXI\nExhumen la primera dona d'una fossa de la guerra del 1936-39 a les Illes\nEl Festival Internacional de Pallassos de Cornellà ofereix setanta espectacles d'arreu\nDiplomatic clash with Flanders: Spain is a hazard to Europe\nSpain vetoes Catalan language in European Parliament once again


Avís Legal - Arcàdia\nEl domini www.arcadia-editorial.com està registrat a favor d’ATMARCADIA SL, amb CIF B-63250211 i domicili social al carrer de Muntaner, 3, 1r 1a de Barcelona, inscrita al Registre Mercantil de Barcelona, en el volum 35824, foli 75, full B-267377.\nTots els drets de propietat intel·lectual del contingut d’aquest lloc web i del seu disseny són propietat d’ATMARCADIA SL o de les persones o entitats que han cedit l’ús dels continguts al titular d’aquest lloc. No es permet, doncs, la seva reproducció, distribució, comunicació pública i transformació, total o parcial, sense l’autorització expressa d’ATMARCADIA, SL.\nATMARCADIA, SL no es responsabilitza del mal ús que es pugui fer dels continguts del web i serà exclusiva responsabilitat de la persona que accedeixi a aquests continguts i els utilitzi. ATMARCADIA, SL tampoc no es responsabilitza de la informació donada en altres llocs web als quals es pugui accedir per enllaços. La presència d’aquests enllaços té una finalitat estrictament informativa. En el cas que ATMARCADIA, SL tingui coneixement efectiu que la informació o activitat a la qual remet algun d’aquests enllaços és il·lícita, constitutiva de delicte o pot lesionar béns o drets de tercers, suprimirà o inutilitzarà l’enllaç.\nATMARCADIA, SL no assumeix cap responsabilitat que es pugui derivar de problemes tècnics o errades en els equips informàtics que es produeixin durant la connexió i que puguin ser causats per terceres persones mitjançant intromissions il·legítimes fora del seu control.\nATMARCADIA, SL es reserva el dret d’actualitzar, modificar o eliminar la informació continguda en el seu lloc web sense haver-ho de comunicar prèviament.\nCopyright © 2018 ATMARCADIA, SL – Tots els drets reservats


Juan Antonio Salguero:"És obvi que Mas coneixia les comissions per obres del 3%".\nRedacció Catalunyapress | dijous, 21 de agost de 2014\nL'empresari Juan Antonio Salguero, que va denunciar en 2005 haver pagat una comissió del 20% per obres per la Generalitat i que està imputat en el cas Adigsa, pendent de judici, ha assegurat: "És obvi que Mas coneixia les comissions per obres del 3%".\nEn una entrevista d'ABC recollida per Europa Press, Salguero ha explicat que en 2003 va pagar una comissió de 108.000 euros per unes obres de reforma de 18 pisos socials que gestionava la promotora de la Generalitat Adigsa "perquè si no pagava la comissió, no cobrava el treball".\nHa assegurat que els diners l'hi va exigir "José María Penín --imputat en el cas Adigsa--, un parent llunyà del llavors conseller d'Obres Públiques de la Generalitat, Felip Puig. Però ell no demanava directament la comissió".\nSalguero ha afegit: "A Puig li vaig cridar, li vaig dir que em demanava diners i em va preguntar: "Ah, i com estàs pagant". Jo li vaig dir que en metàl·lic i em va respondre "Ah val" i adéu".\nA més, ha indicat que després de les declaracions de Pasqual Maragall en el Parlament sobre el 3%, li va enviar un email a Mas i li va dir "que les comissions no eren del 3%, sinó del 20%", i segons la seva versió, li van enviar al seu cap de premsa perquè li demanés que callés.\nL'empresari ha asseverat que "amb el 20% de comissió que exigien es pagaria part de la campanya electoral", i en preguntar-se-li sobre si coneix a més comisionarios, ha confirmat que a la persona que li va introduir en Adigsa també li van demanar diners, però no va pagar, i actualment encara no ha cobrat els treballs que va fer.


dissabte, 20 de juny de 2020 10:59\nAgents de la Policia Local de Manresa van detenir ahir al migdia un home de 47 anys, veí de Manresa, a qui li constaven dos manaments judicials de detenció i ingrés a presó des de 2009.\nEls fets van ocórrer a quarts d'una del migdia, a la Plaça Bages, quan una patrulla de la policia efectuava un control de pas i van aturar un vehicle, el conductor del qual els va manifestar no portar cap documentació a sobre i va proporcionar als agents dades falses.\nTot i els intents de l'individu de confondre als agents, aportant unes fotocòpies a nom d'una altra persona, finalment es va poder determinar la identitat verdadera de l'home, a qui li constaven dues ordres de recerca, detenció i ingrés en presó: una de l'Audiència Provincial de Tarragona i una altra de l'Audiència Provincial de Barcelona.\ndivendres, 19 de juny de 2020 16:04\nAgents de la Policia Local de Manresa van detenir ahir al vespre un home de 20 anys, veí de Sant Joan de Vilatorrada, a qui s'imputa un delicte de violència en l'àmbit familiar. Els fets van ocórrer a quarts d'onze, quan la sala del 092 va rebre una trucada informant que al Parc de Sant Ignasi un home estava agredint una dona.\nUn cop al lloc van trobar una dona plorant, amb el vestit trencat i amb sang i lesions recents, que els va manifestar que la seva parella l'acabava d'agredir, motiu pel qual es va procedir a la detenció de l'home. En relació amb aquests fets s'investiga també un altre home, conegut del detingut, que hauria amenaçat els agents amb un gos de raça perillosa.\ndivendres, 12 de juny de 2020 15:40\nAgents de la policia local van detenir ahir a la tarda dos joves de 19 anys veïns de Manresa, amb nombrosos antecedents per robatoris violents. Els fets van ocórrer als voltants de les vuit, quan una patrulla sense uniforme de la Policia Local de Manresa va veure com els dos joves –els quals coneixien per haver-los detingut diverses vegades- corrien pel carrer Alcalde Armengol. Tot seguit van veure una dona d’edat avançada que els va dir que li acabaven d’arrencar una cadena d’or que duia al coll. Els agents van iniciar la persecució a peu pels carrers del voltant, avisant la sala del 092 per tal que comuniqués a la resta de patrulles i a la sala de Mossos que s’iniciava la persecució, cosa que va donar resultat, doncs els joves van poder ser aturats per una patrulla sense uniforme de Mossos d’Esquadra i, posteriorment detenir-los de forma conjunta amb la patrulla local.\nUna jove de 25 anys detinguda per una ordre judicial de cerca i detenció\ndiumenge, 7 de juny de 2020 07:34\nAgents de la Policia Local de Manresa van detenir dissabte a la matinada una veïna de Manresa, a qui constava una ordre de detenció judicial.\nEls fets van ocórrer a quarts d’una, quan una patrulla atenia unes queixes per soroll al carrer Sobrerroca quan, a l’hora d’identificar els implicats, el sistema informàtic policial va alertar que una de les persones identificades tenia pendent una ordre de cerca i detenció d’un jutjat penal de Manresa.\nUn detingut i imputat per un presumpte robatori amb violència\ndijous, 28 de maig de 2020 13:04\nAgents de la Policia Local de Manresa van detenir ahir a la tarda un jove de 18 anys, veí de Manresa i amb nombrosos antecedents, a qui se l'imputa un delicte de robatori amb violència.\ndivendres, 19 de juny de 2020 16:10\nAgents de la Policia Local de Manresa van detenir ahir al vespre un home de 21 anys, veí de Manresa, a qui l'imputen un delicte contra la salut pública. Els fets van ocórrer a quarts de deu, al carrer de Sant Joan d'en Coll, quan agents de la policia local van identificar el jove i el van poder relacionar amb sis embolcalls d'una substància blanca, presumiblement cocaïna. El jove va manifestar que era per vendre-la als amics en una festa, motiu pel qual va ser detingut.\ndimecres, 17 de juny de 2020 17:13\nAgents de la policia local van detenir ahir a la tarda un manresà de 19 anys a qui van imputar un presumpte delicte de violència a l`àmbit familiars.\nEls fets van ocórrer a quarts de quatre, al barri de la Balconada, quan patrulles de la policia local atenien un requeriment per una baralla en un domicili.\nArribats al lloc van trobar una baralla familiar on el jove hauria agredit la seva germana, el seu germanastre i hauria amenaçat la mare i l’àvia, cosa que segons van afirmar els testimonis ocorria amb certa freqüència.\nEls agents van comprovar que les lesions eren evidents i recents i van detenir el presumpte agressor.\ndivendres, 12 de juny de 2020 15:28\nAgents de la policia local van imputar ahir un jove de 21 anys, veí d’Olesa de Montserrat, per un delicte de furt en una botiga de roba del Passeig de Pere III.\nEls fets van ocórrer als voltants de les cinc de la tarda, quan la sala del 092 va rebre la trucada d’una botiga de roba informant que havien sorprès un jove furtant roba, que en veure’ls descobert ma tornar part de la roba que havia agafat però que va marxar enduent-se diverses peces. Els responsables de la botiga van facilitar una descripció molt acurada del jove, la qual cosa va permetre una patrulla de paisà de la policia local, trobar-lo, identificar-lo i trobar-li diverses peces de roba, encara amb les etiquetes i els sensors antirobatori.\nL’OAC de la Policia Local de Manresa investiga el jove esmentat pel furt de peces de roba per valor de 102 euros.\nDetingut per agredir i amenaçar de mort la seva parella\ndissabte, 6 de juny de 2020 10:50\nAgents de la Policia de Manresa van detenir ahir al matí un home de 31 anys, domiciliat a Manresa, a qui se li imputa un delicte de violència habitual dins l’àmbit familiar.\nEls fets van ocórrer a quarts de vuit del matí, quan la sala del 092 va rebre un avís informant que un home estava agredint una dona al carrer d’Alfons XII. Una patrulla es va desplaçar d’immediat al lloc i va trobar una dona -una veïna de Manresa de 27 anys- refugiada dins d’un portal, tremolant, plorant, molt nerviosa, qui va manifestar als agents que acabava de ser agredida per la seva parella perquè ella li havia dit que volia posar fi a la relació. Va relatar als agents que les agressions eren habituals, però que avui, més a més, l’havia amenaçada amb matar-la si posava fi a la relació, i que creia l’home capaç de fer-ho. A pocs metres del lloc, una altra patrulla va trobar i detenir l’home.\ndilluns, 25 de maig de 2020 16:01\nUn manresà de 45 anys va ser detingut dissabte al migdia i se li va imputar un presumpte delicte de robatori amb violència.\nEls fets van ocórrer vora les 12, quan una patrulla que passava pel carrer Guimerà va ser requerida per diversos vianants que informaven que al carrer San Joan Baptista de la Salle hi havia una baralla.\nEls agents van acostar-se i van veure un home -conegut dels agents per haver estat detingut les darreres setmanes diverses vegades per robatori- que forcejava amb un home i una dona.\nDiversos testimonis van informar que l’home havia estat sorprès agafant els cèntims en un establiment de la zona pels responsables de la botiga i l’home, en voler fugir amb els diners, va agredir-los, motiu pel qual va ser detingut i se l’investiga per un presumpte delicte de robatori amb violència.


Els oriços (Narcís Comadira)\n5 min. 16/01/2015 22:10\nEls dies de la segona setmana de gener acostumen a ser especialment agradables. No fa fred, la llum és clara, el mar ha baixat de nivell i està tranquil. La lluna minva. Quan el sol es pon, si tenim la sort que pel cel navegui un altocúmulus lenticular, convertit en un zepelí tot de color de rosa, una calma esperançadora ens envaeix l’esperit. Venus, planeta rutilant, apareix el primer, blau, punxent, com un brillant de bona mena. A la dreta, la nostra, petit, pàl·lid, Mercuri li fa companyia. Orió brilla en l’alta nit, i les Plèiades. Són dies d’anticicló. Són les minves de gener: minva la lluna, minva el mar, minva el fred, minva el neguit perquè la calma hi senyoreja.\nÉs temps de menjar oriços. Quan hi havia abundància d’aquestes bestioletes que gairebé no ho són eren fàcils d’agafar, amb una senzilla canya, oberta per un cap en quatre dits, mantinguts separats amb un tap de suro. Des d’una roca plana, arribaves bé a l’animaló, miraves que els quatre dits de la canya encerclessin l’oriç, feies un petit gir i el llevaves. La minva del mar te’ls feia més fàcils d’agafar. Ara, la maleïda industrialització gastronòmica ha devastat les nostres costes i gairebé no hi ha oriços. Cal anar endins i, vestit de neoprè, cabussar-te i arrancar-los del seu hàbitat profund. Els treuen a saques. Els enllaunen, en fan sopes, entren a formar part de menús sofisticats. I així aquell caviar de pobres s’ha convertit en menja de rics, a més d’un euro la peça.\nEls he de confessar que m’agraden amb bogeria i que cada any, aquests dies, em gasto una petita fortuna en aquestes gònades de color taronja, carbassa, groc de cadmi, suaus, gustoses de mar i de sol. Ara és quan són més plens i posar el contingut d’una d’aquestes capsetes negres i punxents sobre un mos de pa gustós de llevat i menjar-te’l amb gest sacramental, et posa en contacte amb l’essència del mar i et retorna al paradís perdut de la infantesa, quan tot era nou i els colors eren nítids i llampants i la vida tenia gust de sorpresa. Els oriços encara són, per a mi, símbol de l’alegria. I els anomeno així, amb el localisme de Sant Feliu de Guíxols, perquè així en deia de nen, quan n’hi havia tants que era difícil no clavar-te’n alguna punxa al peu.\nEl blau del mar i del cel, l’aire net, el negre dels oriços, les gònades taronja i una mimosa precoç, que comença a empolsinar de sofre les seves branques, fan d’aquests dies de gener una època incomparable en aquests rodals del límit sud de l’Empordanet.\nEls oriços, ja ho he dit, cal menjar-los amb pa, si pot ser a l’aire lliure, al sol i amb bona companyia. I amb un bon vi negre que sigui vellutat i potent, que tingui un mínim punt de ferro i un no tan mínim punt de fruita.\nTota aquesta divagació sobre aquests mol·luscs meravellosos no la faig pas per fugir d’estudi, sinó més aviat per fer temps. Escric aquest paper el dimecres dia 14, al matí, i espero que el president Mas demà es pronunciï. Faig temps amb els oriços.\nI ara resulta que el president acaba de despenjar-se abans d’hora amb la data de les eleccions. Anticipades, però poc. Plebiscitàries, però no gaire. En fi. Després de setmanes d’estira-i-arronsa amb Junqueras, després de tants de dies de fer el ridícul tots dos, s’han posat d’acord. Ni tu ni jo, sinó una per tu i una per mi. No pas al març sinó al setembre. Res de llista única sinó cadascú la seva. Les senyores Casals i Forcadell, que no sé què hi feien en una discussió política, s’ho han hagut d’empassar. I tots tan feliços. Fotos i flaixos. I no hi ha hagut cava perquè hem de donar imatge d’austeritat. Certament, i dit sigui de passada, això del cava també passa per hores ridícules: alguns dels millors caves ja no són caves, sinó “vins escumosos tradicionals”.\nNo se m’ha acudit mai prendre cava, ni vi escumós tradicional ni xampany, amb els oriços. Potser funcionaria prou bé això que en diuen el maridatge i bé podrien dir-ne la còpula o l’acoblament, que això de maridatge m’estranya que cap feminista no ho hagi trobat masclista, atenent que maridatge ve de marit i marit ve de mascle.\nAra s’acabaran les minves, tan plàcides i agradables, i entrarem en el llarg hivern fred, rúfol i agitat del nostre descontentament. Amb tot, faré l’esforç de mirar de convèncer algú més perquè voti qualsevol partit sobiranista. Som massa pocs! I em temo que el mig milió de vots que ens falten per tenir una majoria airosa i fèrtil no sortiran d’enlloc. Cada dia estan més amagats en les profunditats, com els oriços.


QUADERN DE NATURA: UN TRIO DE XATRAC ELEGANT A SAGUNT\n3 Xatrac elegant (Thalasseus elegans) al mig molts xatracs bec-llarg (Thalasseus sandvicensis).\nA la marjal dels Moros eixe matí hi havia tres xatracs elegants (Thalasseus elegans) al mig de la colònia de cria de Xatrac bec-llarg (Thalasseus sandvicensis).\nParella de Xatrac elegant\nSegons el magnífic article sobre els elegants de J. Ignacio Dies, Miguel Chardí i Ana Abad a la revista British Birds 112, de febrer de 2019 també l'any 2018 es van reproduir al Racó de l'Olla un trio de Xatrac elegant format pel mascle #1 i per dues femelles, #2 i #6.\nAnalitzant les fotos de l'article que identifiquen tots els elegants de l’Albufera de València crec que enguany a la marjal dels Moros també tenim aquest mateix trio del 2018 intentant reproduir-se.\nCharranes elegantes, propuesta...\nBaralla de xatracs comuns (Sterna hirundo)\nLa majoria de Xatrac bec-llarg (Thalasseus sandvicensis) que tenim a la llacuna dels xatracs a la marjal ja tenen pollets, els que no pareixen que vagen a criar són els xatracs comuns (Sterna hirundo), han fet copules, els mascles han donat becades a les femelles, s'han barallat entre ells, fins i tot han intentat xitar-se al niu però crec que la manca d'espai per l'alt nivell de l'aigua i la competencia per ell amb espècies més grans i agresives no els permet reproduir-se.\nUna de les novetats del dia la van donar quatre exemplars de Curroc (Gelochelidon nilotica) que descansaven en una de les illes de la llacuna dels xatracs, dos mascles d’Ànec capblanc (Oxyura leucocephala) i un Cabrellot (Podiceps cristatus).\nEls pollets de Gavina vulgar (Chroicocephalus ridibundus) cada dia estan més grans i ja comencen a mudar el plomatge de pollet per la ploma de vol. Encara queda alguna Gavina capnegra (Larus melanocephalus) però ja no vaig tornar a vorer més pollets.\nEntre els invertebrats d’eixe matí vaig vorer molts parotets, la majoria eren Sympetrum fonscolombii però també hi havia ischnura elegants. Les papallones que vaig poder identificar van ser Bruna boscana (Pararge aegeria) i Safranera Pàl·lida (Colias alfacariensis). Gràcies a Antonio Spanish per la identificació de l'aranya Menemerus semilibatus.\nPublicado por Rafa Muñoz en 6/06/2019\nEtiquetas: ànec capblanc, aus, Birds, Curroc, Elegant Tern, Gelochelidon nilotica, Marjal dels Moros, Oxyura leucocephala, Sagunt, Thalasseus elegans, València


Arias Advocats - Divorcis\nII Nou acord sobre l´exercici de Guarda i Custòdia dels menors davant la prolongació de l´Estat d´Alarma per la crisis del COVID-19\nDesprés d’anunciar-se el passat 22 de març de 2020 la prolongació de l’estat d’alarma, els jutges de Barcelona s’han reunit novament i han emés nou acord amb unes mesures molt diferents a les anteriors, per aplicar durant la situació excepcional que estem vivint degut al COVID-19.\nEls Jutjats de Barcelona, per mitjà d’acord d’unificació de criteris de 24 de març de 2020, i a la vista de les noves circumstàncies, entén que el RD 463/2020 no legitima l’incompliment de resolucions judicials i, per tant, s’han de dur a terme i complir els sistemes de guarda, custòdia, visites i comunicacions fixades en les resolucions judicials vigents, efectuant els règims d’intercanvi corresponents.\nTot és Possible 08/11/2019 Donacions, Testaments, Herències, Incapacitat, Divorcis, Habitatges\nConsultori legal on hem donat resposta: si una mare vol donar uns diners al seu fill per la compra d'un pis és millor una donació o un contracte privat. Que passa si el teu pare té una incapacitat i per pagar les despeses de les seves cures necessites vendre una de les seves propietats. Quin tipus de testament és el millor. Es pot passar una pensió d'aliments intermitent si el teu fill que té treballs esporàdics.


La Fundació Infermeria i societat posa a la venda la seva loteria de Nadal\nEl número escollit és el 57404 i ja es poden adquirir les participacions adreçant-se a la seu del COIB. També es pot fer una reserva trucant al telèfon gratuït d’informació a la col·legiada 900 705 705. La Fundació invertirà els guanys de la venda en els seus projectes.\nLes Ajudes a la Recerca Infermera 2018 adjudiquen 40 mil euros a 9 projectes de recerca\nUn total de 45 projectes de recerca infermera s’han presentat per a les Ajudes a la Recerca Infermera 2018, dels quals 9 han superat els criteris avaluadors pel que fa a les línies prioritàries de recerca i les característiques de l’equip investigador proposat. Aquests 9 projectes de recerca rebran finançament de la Fundació Infermeria i societat per un valor total de 40 mil euros.\nJa es pot consultar els projectes admesos, els admesos amb esmenes i els exclosos de les Ajudes a la Recerca infermera\nLa llista amb els projectes presentats a la convocatòria de les Ajudes a la Recerca Infermera 2018 que han estat admesos, els que admesos amb esmenes i els exclosos ja està disponible per a la consulta.\nEs convoquen les Ajudes a la Recerca Infermera 2018\nEls Premis Infermeria i societat 2017 reconeixen set perfils professionals a la gran nit de les infermeres de Barcelona\nAquest 22 de març, els guardonats dels Premis Infermeria i societat 2017 van recollir els premis amb els quals la professió infermera reconeix els seus propis companys i companyes per les aportacions realitzades pel desenvolupament de la professió i la seva imatge social. No us perdeu l’àlbum d’imatges de la gala.\nTemps de lectura: 7 mins\nEl pròxim 22 de març es lliuren els Premis Infermeria i societat 2017\nDijous 22 de març, a les 19h, es durà a terme l’acte solemne d’entrega dels Premis Infermeria i societat 2017 de la Fundació. L’esdeveniment es farà a l’auditori de l’Espai Pujades 350. Els guardonats en aquesta edició recolliran els premis en un acte conceptuat per posar en valor la capacitat de les infermeres i infermers per fer coses que semblen impossibles a través de la seva pràctica diària, les seves aportacions professionals i el seu compromís amb la societat de la que té cura.\nInfermera virtual rellança la seva plataforma online de promoció i educació per a la salut amb un disseny i una usabilitat millorada. La nova web, adaptada a tota mena de dispositius, permet a l’usuari gaudir d’una experiència més personal i agradable en la cerca d’informació i consells de salut, tant si és un ciutadà com si és un professional de la salut.\nInfermera virtual, la primera app que supera amb èxit el procés d’acreditació del Portal AppSalut\nDes de que es va iniciar aquest procés d’acreditació, a principis del 2016, s’han avaluat un total de 8 aplicacions de l’àmbit de la salut. Una d’elles és l'app Infermera virtual del Col·legi Oficial d’Infermeres i Infermers de Barcelona (COIB) que és la primera aplicació que supera amb èxit tot el procés d’acreditació d’apps.\nS’anuncien els guardonats dels Premis Infermeria i societat 2017\nLa Fundació Infermeria i societat anuncia els guardonats amb els Premis Infermeria i societat 2017, que es reparteixen en sis categories amb les que es vol reconèixer trajectòries professionals, projectes, recerques i aportacions d’infermeres i infermers que, amb les seves iniciatives hagin contribuït a projectar el perfil professional de la infermera, a desenvolupar la professió i la disciplina infermera. En l’edició d’enguany no es farà entrega de la categoria Flors Sirera a la Cooperació Sanitària Internacional ja que té caràcter biennal i es convocarà en la propera edició. La data de l’acte d’entrega dels guardons serà anunciada en breu.


Com començar a fer d'amfitrió\nPublicar un anunci a Airbnb ara és més fàcil i personalitzable que mai. En només uns passos podràs guanyar diners i arribar a milions d'hostes de tot el món.\nControla com vols fer d'amfitrió\nDecideix quan vols rebre hostes\nNo hi ha un temps mínim o obligatori que hagis de fer d'amfitrió, de manera que pots bloquejar les dates quan no estiguis disponible.\nTambé pots establir regles sobre la disponibilitat, que inclouen: • Nits mínimes/màximes que un hoste es pot allotjar • Amb quanta antelació poden reservar els hostes • Antelació mínima abans d'una reserva\nEstableix els preus que més et convinguin\nEl preu per nit el tries tu, però les nostres eines de preus et poden ajudar si no et decideixes. També pots afegir detalls personalitzats com ara:\n• Despeses de neteja • Descomptes setmanals • Preus especials per a períodes específics de l'any\nCom guanyar diners a Airbnb\nSincronitza els calendaris ràpidament\nPer evitar rebre sol·licituds per a dies en què ja tens reserves o no pots allotjar hostes només has de connectar el teu calendari d'Airbnb a altres calendaris que tinguis. Així podràs mantenir-los tots actualitzats de manera automàtica.\nEstableix normes per al teu espai\nPer tal que no hi hagi malentesos, pots afegir unes normes de la casa que els hostes hauran d'acceptar abans de fer la reserva. Si un hoste incompleix alguna d'aquestes regles durant la seva estada podràs cancel·lar la reserva sense rebre cap penalització.\nComençar a rebre hostes va ser molt més senzill del que esperava.\nArriba a milions de persones\nAssistència per configurar el teu anunci\nQuan creis el teu anunci, et farem les preguntes que els hostes volen saber quan fan una reserva. Hauràs de descriure el teu espai i donar detalls com ara les particularitats de l'espai que poden interessar-los, incloent tot allò que fa que sigui especial.\nConsells a cada pas\nSi tens problemes per rebre reserves, t'oferirem consells sobre com establir els preus, la configuració de l'anunci i altres temes per aconseguir hostes més ràpidament. Els amfitrions amb més experiència també et poden donar un cop de mà des del Centre de la comunitat.\nMilions d'hostes arreu del món\nQuan hagis finalitzat l'anunci, els hostes de tot el món poden trobar el teu allotjament als resultats de la cerca. Hi ha prop de 2 milions d'hostes d'Airbnb cada nit i tenim eines per ajudar-te a rebre el tipus de reserves que busques.\nDescobreix com t'ajuda Airbnb a aconseguir els hostes que vols\nAconsegueix assistència per a amfitrions\nCom a amfitrió, la comunitat d'Airbnb sempre t'ajudarà. Si necessites consells i suggeriments útils, pots consultar el Centre d'ajuda, els 375.000 amfitrions del Centre de la comunitat i diverses eines per als amfitrions.\nEstem a la teva disposició les 24 hores\nEl nostre equip global està disponible les 24 hores per ajudar-te per telèfon, correu electrònic i xat en viu. L'equip pot ajudar-te amb tot, des de problemes per crear l'anunci fins a incidències amb els hostes.\nAirbnb té més de 2 milions d'amfitrions i no n'hi ha dos d'iguals.\nDescobreix què s'espera dels amfitrions\nQuan rebis una reserva, et cobrarem una tarifa de servei d'Airbnb per als amfitrions, que normalment és d'un 3 %, per cobrir el cost de la gestió de la plataforma.\nQuè puc fer si no em sento a gust amb un hoste?\nSi un hoste infringeix una de les normes de la casa que has establert o t'ha fet sentir insegur amb el seu comportament, pots rebutjar la sol·licitud de reserva o cancel·lar-la.\nAbans d'acceptar la reserva\nTenim una sèrie de mesures per assegurar-nos que rebis els hostes adients. Dit això, pots rebutjar la sol·licitud de reserva d'una persona sense que això tingui cap impacte negatiu en el posicionament de l'anunci als resultats de la cerca.\nDesprés d'acceptar la reserva\nSi ja has acceptat la reserva, pots cancel·lar-la. Pot ser que tinguis alguna sanció per la cancel·lació si l'hoste no ha infringit cap de les normes de la casa.


XtremRunning: 5ª Clàssica Olla de Núria\nArriba la V Clàssica Olla de Núria, una de les proves que molts fa temps que estem esperant. Una de les grans proves del nostre petit país. Una carrera al voltant d’un dels llocs emblemàtics de la nostra terra, el santuari de Núria, i que s’està convertint en una clàssica (com el seu nom indica), per no dir mítica. Prova d’això és el rècord de participació, amb les 650 inscripcions esgotades en 16 hores i deixant moltíssima gent a fora que, malauradament, no podran disfrutar d’aquesta gran cursa.\nAmb tot, a tots aquells que hagueu quedat fora, i també a tots aquells que no correu habitualment i no sapigueu què fer diumenge, us animo a acostar-vos a Núria a presenciar l’espectacle de les curses de muntanya. I a tots aquells que sí podem prendre la sortida, us diré que sortiu a disfrutar, perquè aquesta carrera és per disfrutar-la. Alguns de nosaltres, però, no només anirem a disfrutar-la. Estarem “condemnats” a la competició pura i dura. Alguns per obtenir un bon resultat a la Mountain Running International Cup, d’altres al Campionat de Catalunya per clubs. Fins i tot alguns hauren de passar comptes per les dues.\nEls motius que cadascun de nosaltres té per córrer, però, poc importen. L’important és que hem de deixar-nos de tonteries i confiar cegament en el treball de preparació previ, confiar en les nostres virtuts i intentar manejar els nostres defectes. I córrer. Córrer fins a l’extenuació, fins a l’última gota de suor, fins a l’últim suspir. Córrer per frenar el cronòmetre i no perdre ni un sol segon. Qualsevol segon és massa preciós per deixar-lo escapar. Només així, si confiem en nosaltres mateixos, aconseguirem aquell resultat tant anhelat.\nPatir? Patirem molt, us ho puc garantir. Però aquest dolor només serà físic. A més, ningú ha dit que sigui fàcil.\nSatisfaccions? Ens esperen, amb els braços oberts, a la línia d’arribada.\nÉs l’hora de la veritat. Ens veiem a Núria.\nPublicat per XtremRunning a 10:44


S'entreguen els Ajuts de Cooperació del Col·legi 2018 | TSCAT\nS'entreguen els Ajuts de Cooperació del Col·legi 2018\nEl 13 de juny vam celebrar l'acte d'entrega dels Ajuts de Cooperació 2018 que dóna cada any el Col·legi i que estan impulsats per la Comissió de Solidaritat i Cooperació. Aquests ajuts, que surten de la partida del Col·legi “Contribució del Col·legi per a programes de solidaritat” i que enguany tenen una dotació de 10.200€, tenen com a objectiu reconèixer la tasca esforçada i compromesa de diferents entitats de cooperació internacional.\nUns Ajuts, que a més, tal i com va explicar la degana del Col·legi, Conchita Peña, compten "amb el reconeixement, però també la complicitat de la col·legiatura, ja que són les pròpies col·legiades les que estan implicades d'una manera o d'altra en els projectes que es poden presentar per rebre aquests ajuts".\nDels 9 projectes presentats al 2018, la Comissió de Solidaritat i Cooperació del Col·legi, amb l'aprovació final de la Junta de Govern, va seleccionar 4 projectes que, com va indicar de la degana, es caracteritzen per tenir una constant comuna: les dones. "Són projectes que busquen l'empoderament de les dones i, de retruc, de les seves comunitats", va afirmar.\nEn el marc de la presentació, Pilar Massana, membre de la Comissió, va aprofitar per adreçar unes encoratjadores paraules a les entitats. "Volem reconèixer la vostra tasca i la feina capdal que feu amb la vostra actitud resistent davant de les dificultats. Que vosaltres existiu permet que tots nosaltres poguem ser una mica millors".\nPresentació i entrega dels Ajuts\nEl primer projecte que es va presentar és el de "La Cerimònia d’Esther" que desenvolupa l'entitat Lliga dels Drets dels Pobles i que consisteix en desenvolupar tallers d'estabilització per a dones que són víctimes de violència sexual al Congo.\nSeguidament, va explicar el seu projecte la Asociación Civil de desarrollo integral red de Mujeres en lucha por el buen vivir - Red de Mujeres San Marcos. Sota el títol "Refuerza el hilo", en aquest projecte es busca l'empoderament de les dones víctimes de violència masclista en el Departament de San Marcos de Guatemala, a través de la producció i comercialització d'artesanies fetes amb teles originàries del seu país.\nDesprés va ser el torn de conèixer el projecte "Empoderament i promoció de l'educació alimentària i cura de nadons/infants en el Centre de recuperació i educació nutricional (CREN)" de l'Associació de Cooperació per al desenvolupament de Batandicori, en el qual es dóna suport a les tasques d’apoderament i promoció de l’educació alimentària dels nadons de les mares de comunitats rurals del Senegal.\nEl darrer projecte presentat va ser "Empoderament psicosocial i empresarial per a dones que pertanyen a ACDS (Asociación catòlica para el desarrollo socio-económico)" de l'Associació Mujeres Burkina, i que té com a objectiu empoderar a les dones de Burkina Faso, que per causa de situació viudetat, abandonament o malaltia viuen precàriament, a través de la construcció d’una sala d’exposicions i venda\nVídeo resum dels projectes que rebran els Ajuts de Cooperació